600 kjemper om MGP-plass
Av Felicia Alvsing Søndag gikk fristen ut for å sende inn bidrag til årets konkurranse, og Stenberg er fornøyd med antallet bidrag. - Det ser ut som antall låter fra den åpne innsendingen ligger rundt 600 innsendte bidrag. Det er omtrent like mange som i fjor, så det er vi fornøyde med, sier Stenberg til VG. I tillegg til disse bidragene vil det komme bidrag som er plukket ut av Stenberg og en egen lyttergruppe som jobber med å bestemme hvilke låter som skal delta i konkurransen.Stenberg tok over jobben som MGP-general etter at Sundnes sa opp stillingen og gikk over til TV3. De har kjent hverandre i mange år, og han var en av de første hun snakket med da hun ble tilbudt stillingen. - Per var veldig støttende da jeg overtok etter han, selv om vi ikke sitter og diskuterer Grand Prix ved kjøkkenbordet. I ett år har nå Stenberg hatt jobben som musikalsk ansvarlig for MGP, og det har ikke alltid vært lett. - Det var en helt annen opplevelse å sette i gang med arbeidet i år enn i fjor. I fjor kom jeg rett fra arbeidet med en dokumentar i Nord-Korea, mens nå har jeg levd og åndet for Melodi Grand Prix i ett år. Jeg vet mer hva jeg skal jobbe med og hva jeg er ute etter. Jeg har litt lavere skuldre nå, enn hvis du hadde spurt meg om det i fjor. Det som ifølge Stenberg gjør jobben lettere er at musikkbransjen er positiv til Melodi Grand Prix. Suksessen til artister som Margaret Berger og Adelen gjør at folk ser potensialet og har lyst til å bidra, mener Stenberg. - Jobben min til nå har vært å snakke om konkurransen til musikkbransjen, og det har vært mye positiv og hyggelig mottakelse.- Det blir en komité bestående av folk som ser musikk fra litt forskjellige ståsteder, og fagfolk fra populærmusikken.Arbeidet vil starte i begynnelsen av oktober, og pågå i en drøy måned. Det vil bli intenst jobbing framover mot jul, sier hun. - Det blir mye jobbing og mye musikk, men dette har jeg gledet meg til siden jeg dro fra Malmø. Å bare dykke ned i all materien. Det er et privilegium å få høre på alle bidragene og musikken som folk har laget. Det gjelder å ta det på alvor, sier hun.De siste åtte årene har Melodi Grand Prix blitt arrangert med tre delfinaler fra ulike norske byer, der MGP-artistene har måttet kvalifisere seg til finalen i Oslo Spektrum. Det er det slutt på. Til neste år vil utsilingen frem mot finalen foregå i tre programmer sendt fra Oslo. NRK har bestemt at færre bidrag skal konkurrere mot hverandre, for å skape rom til å fortelle mer om hvert bidrag.- Endringene gjøres for å gi et nytt innblikk i MGP og for å skape enda mer engasjement rundt hver låt og artist som deltar, forteller Stenberg. - Hva slags bidrag kan vi forvente til årets MGP? - Det er for tidlig å si noe om ennå! Først skal jeg høre gjennom 600 bidrag, så skal jeg gi deg en bedre pekepinn!
Det er mange kjente navn i søkerbunken til årets Melodi Grand Prix, forteller GP-general Vivi Stenberg (39).